5 красавіка 1805 г. быў выдадзены ўказ імператара Аляксандра I аб перайменаванні мястэчка Лепель у павятовы горад. Указ з’явіўся важным актам нараджэння новага горада Лепеля, які з прыватнаўласніцкага мястэчка ператварыўся ў павятовы горад Віцебскай губерні. Карэннае мясцовае насельніцтва – манастырскія прыгонныя сяляне гэтым указам залічваліся ў казённае ведамства і з 5 красавіка 1805 г. атрымалі статус мяшчан.